Hola Pitort,

Aquesta modificació (conjunt de canvis) que vas fer al camí de Puigdoure i Mata-rodona és errònia. Primerament, aquesta intervenció sobre el terreny per reobrir el traçat original d'aquesta marrada del camí la vam fer jo i uns companys, no la gestora del Parc Natural. Segon, el tram oriental de la marrada original recuperat per nosaltres és el que tu has canviat erròniament al OSM i el que hauries de retrocedir per a deixar-lo tal com estava abans, o sigui, com el vaig deixar jo. Tercer, si no estàs d'acord amb el que dic, només has de presentar-te físicament a la marrada del camí en qüestió i t'adonaràs del teu error en fer aquest conjunt de canvis. Quart i últim, si en un període de temps prudencial no esmenes l'error d'aquest conjunt de canvis teu, ho faré jo mateix.

P. D: Les nostres fonts d'informació a l'hora de fer aquestes petites intervencions que recuperen els traçats originals de camins de bast ancestrals són les ortofotos dels vols americans del 1945 i del 1956; i l'estudi sobre el terreny d'antics relleixos lleugerament calçats i antics traçats de l'antic camí (avui emboscats) suaument ensotats i sense peus d'alzines.